יחסי טג'יקיסטן–קירגיזסטן

יחסי טג'יקיסטן–קירגיזסטן הם היחסים הדיפלומטיים הדו-צדדיים בין רפובליקת טג'יקיסטן לרפובליקה הקירגיזית. שתי המדינות חולקות גבול באורך 984 ק״מ, המתחיל בנקודת הגבול המשולשת עם אוזבקיסטן ומגיע עד לנקודת הגבול המשולשת עם סין. בנוסף לכך מצויות שלש מובלעות השייכות לקירגיזסטן אך מצויות כל כולן כמובלעת בתוך השטח הטג'יקי. היחסים בין המדינות נעשו מתוחים בשנות האלפיים כאשר פליטים ולוחמים אנטי-ממשלתיים בטג'יקיסטן חצו לקירגיזסטן מספר פעמים, ואף לקחו בני ערובה. במהלך מלחמת האזרחים בטג'יקיסטן (1992 - 1997), קירגיזסטן ניסתה לסייע בתיווך הסכם שלום בין הכוחות הטג'יקיים היריבים במלחמת האזרחים באוקטובר 1992, אך ללא הצלחה. במהלך המלחמה קירגיסטן צידדה בכוחות הממשל הטג'יקי, לצד רוסיה, קזחסטן ואוזבקיסטן. הסיכון הגדול יותר לקירגיזסטן מטג'יקיסטן הוא ערעור היציבות הכללי שמלחמת האזרחים הממושכת הביאה לאזור. בפרט, כביש חורוג-אוש, הפך לצינור מרכזי של סחורות מכל הסוגים, כולל נשק וסמים. ישיבה של ראשי זרוע הביטחון ממדינות טג'יקיסטן, קירגיזסטן, קזחסטן, ואוזבקיסטן, שנערכה באביב 1995, הגיעה למסקנה כי התנאים האתניים, החברתיים, והכלכליים באוש היו יותר ויותר דומים לאלה שהיו בטג'יקיסטן בסוף שנות ה-80, ובכך זיהה את ההידבקות של חוסר היציבות של טג'יקיסטן. ב-28 באפריל 2021, פרץ עימות גבול בין שתי המדינות שהביא ללמעלה מ-40 הרוגים וכ-30,000 עקורים בצד הקירגיזי. הסיבה להתנגשויות אינה ברורה, כאשר קיימת סברה שהיא נוגעת למחלוקת על מקורות מים. עימותי גבול התרחשו גם ב-27 בינואר 2022, אשר הסתיימו בשני אזרחים הרוגים. ב-14 בספטמבר 2022, החלו התכתשויות נוספות בגבול בין שתי המדינות וגבו את חייהם של כ-100 בני אדם. העימותים החלו כשחיילי משמר הגבול של קירגיסטן האשימו את החיילים בצד השני בהשתלטות על עמדות בחלק של הגבול שאינו מסומן. טג'יקיסטן מצידה האשימה את קירגיסטן בהפגזות כפרים באמצעות נשק כבד, והכניסה כוחות לאחד הכפרים הקירגיזיים בקרבת הגבול. לאחר מספר ניסיונות להגיע להפסקת אש, הכוחות שבו להילחם ב-17 בספטמבר. בעקבות העימות, הכריזה קירגיזסטן על מצב חירום במחוז באטקן, הסמוך לגבול טג'יקיסטן. ב-19 בספטמבר חתמו הצדדים על פרוטוקול הסכם שלום. הסכסוך בין שתי המדינות עומד בסתירה ישירה לכך ששתיהן חברות בברית צבאית, ארגון האמנה לביטחון משותף (CSTO). ארגון זה הוקם על ידי רוסיה כמעין ברית נגדית לנאט"ו. יחסי אוזבקיסטן–טג'יקיסטן יחסי אוזבקיסטן–קירגיזסטן עימותי טג'יקיסטן–קירגיזסטן (2022) מדיה וקבצים בנושא יחסי טג'יקיסטן–קירגיזסטן בוויקישיתוף {{{מחבר}}}, Kyrgyzstan, The World Factbook, Central Intelligence Agency, 2022-09-12 About this Collection | Country Studies | Digital Collections | Library of Congress, Library of Congress, Washington, D.C. 20540 USA Martha Brill Olcott, Natalia Udalova, Drug Trafficking on the Great Silk Road: The Security Environment in Central Asia Border Clash Between Kyrgyzstan and Tajikistan Risks Spinning Out of Control, United States Institute of Peace (באנגלית) Tempers flaring as Kyrgyzstan, Tajikistan come to deadly blows | Eurasianet, eurasianet.org (באנגלית) Two civilians killed as guards clash at Kyrgyz-Tajik border, www.aljazeera.com (באנגלית) Reuters (2022-09-18). "Kyrgyz-Tajik border conflict death toll nearly 100". Reuters (באנגלית). נבדק ב-2022-09-18. Reuters (2022-09-14). "One Tajikistan border guard killed in clashes with Kyrgyzstan - RIA". Reuters (באנגלית). נבדק ב-2022-09-17. Kyrgyzstan declares state of emergency in Batken region bordering Tajikistan, www.aa.com.tr Tajikistan, Kyrgyzstan sign peace protocol after border clashes, MSN (באנגלית)